NOTA: Daar word voorgestel dat die artikels korttermynversekeringspolis en korttermynversekeringspolis Algemene Bepalings eers gelees word, anders mag daar terme opduik wat u moontlik nie sal verstaan nie. Dit word ook risiko's genoem. Die mensdom word gedurig deur gebeurlikhede en handelinge bedreig wat skade mag veroorsaak. 'n Persoon (die versekerde) beskou dan sy situasie as onseker of daar skade gaan plaasvind en verder hoe groot die skade mag wees. Hierdie moontlikheid van skade word dan 'n gevaar of risiko genoem. Nie alle gevare word gedek nie, net die die wat spesifiek genoem word. By huisinhoudsversekering is die volgende gevare gewoonlik gedek: Brand, weerlig, ontploffingstorm, wind, water, hael of sneeu, met uitsluiting van verlies of skade weens 'n aardbewing; vallende bome of botsing teen die gebou deur voertuie, diere, lugvaartuie of ander lugtoestelle of enigiets wat daarvan val; ineenstorting of brekasie van antennastelsels (insluitende satellietskottels); diefstal of poging daar toe; Die diefstal of poging daartoe hoef nie gepaard te gaan met in- of uitbraak nie, tensy: u gebou of 'n gedeelte daarvan uitgeleen, verhuur of onderverhuur word, moet dit gepaard gaan met in- of uitbraak.